**Emlékeztető**

**az OCD kutatócsoport februári megbeszéléséről**

**és a hozzá kapcsolódó**

**OCD képzési zárói szemináriumról**

Időpont: **2018. február 19. 14:00 – 16:00**

Helyszín: BME GTK E épület 803.

Résztvevők (17 fő):

* Dr. Benedek András
* Dr. Molnár György
* Mészárosné Merbel Éva (Mérnöktovábbképző Intézet)
* Tóth Szilárd Attila (Érd Kós Károly)
* Dobozy Mária Gyöngyi (Kecskemét)
* Vajda Blandina (Nagykáta)
* Fekete Dóra (META-Don Bosco Szakközépiskola)
* Orosz Beáta (META-Don Bosco Szakközépiskola)
* Nagy Endre László (Mechatronika, Öveges)
* Kerényi Kata (Zöld Kakas Líceum)
* Nágel Anna
* Marton Anikó
* Sonkoly Fruzsina
* Csík Anita
* Dr. Szabó Ágnes
* Hókné Szelőczei Anna (Komárom)
* Feketéné Dr. habil. Szakos Éva
* Horváth Cz. János
* Benedek Prof.: Ismertette a Programtanács által 20-án megvitatásra kerülő éves beszámoló főbb megállapításait. Stratégiai célok, feladatok, ehhez kapcsolódóan a csoport eredeti kitűzött feladatainak áttekintése. Diákok bevonása külön érték a mi esetünkben. Társkutatócsoportok célkitűzéseinek áttekintése. Statisztikák ismertetése. A publikálás, szakmai megjelenés hazai és külföldi konferenciákon komoly elvárás. Pedagógus-továbbképzési programunk akkreditálásra került, a képzéseket tervek szerint tovább folytatjuk. Tanulók további bevonása a munkákba szintén tervezett. Főbb vállalásaink: az MTA-BME Nyitott Tananyagfejlesztés Kutatócsoport Közlemények sorozatot újabb 2 elemmel bővítjük. A hálózatbővítés érdemi szakasz lezárható, a vállalt 12 intézmény már kapcsolódott, az érdemi munka intenzitását kell javítanunk. Előkészítés alatt van a két határon túli magyar nyelvű intézmény bekapcsolódása. A nyitott tananyagtartalmak, mikrotartalmak tanulók számára fontos hozzáférését biztosító mobil applikáció készítése is folyamatban. BME-n a "Rendszerelmélet" és "Digitális Pedagógia" tantárgyban már alkalmazzuk a szakmai tanárképzésben a mikrotartalom módszertant, s a hallgatói fejlesztéseket ösztönözve beépítettük a képzési rendszerünkbe. Titkárváltás: februárban Biró Kingától Horváth Cz. János veszi át a kutatócsoport titkári feladatait. MTA-n április 26-28. között nagy nemzetközi konferenciát szervezünk: Budapest Visual Learning Conference /www.vll.bme.hu/. SYSBOOK továbbfejlesztése is a napirenden van. Az ELTE Neveléstudományi és a BME Kognitív Pszichológiai doktori iskolában a projekt témájához kapcsolódó PhD témakiírások jelentek meg.
* 15 órától az OCD fejlesztő képzés záró eseményeként szakmai elemzésre, a tapasztalatok áttekintésére került sor. Négy prezentáció hangzott el:
* Benedek András: Mikrotartalmak műfaji fejlődése az elmúlt időszakban
* Horváth Cz. János: Címkék a mikrotartalmaknál
* Dobozy Gyöngyi és Orosz Beáta: Tanulói munkák, mikrotartalmak az iskolákban címmel a gyakorlati fejlesztéseket ismertették.

Az előadásokat szakmai konzultáció követte, majd az OCD fejlesztő képzés záróaktusaként 17 tanúsítvány átadására került sor.

Budapest, 2018. február 21.

Összeállította: Horváth Cz. János

Jóváhagyta: Benedek András